اسي سمير ..راك عارف علاش عيطت ليك! ايوا بنتك كبرات هنا عندي ملي يلاه تولدات ونتوما ماكان خاصكم حتى خير معايا ..اولا لا؟ علي: اييه الحاج (حاني راسو) وحتا انا بالفرحات عيا و راني قلتها للدرية و راها قاابلة و بغات طيبر بالفرحة . الحاج: هههه (جالس جلسة الملوك) راه اللي طلباتو فالصداق غيحضر ليها و مغيخصها معايا حتا خير .. السي سمير: الله اودي(عينيه فالارض) خيرك مغرقنا ...وبنتي وراها ديالك من نهار واداتها مها .. الحاج: ههه ايوا سير وجد راسك راه غدا غنديرو العقد انشاء الله.. السي سمير: هيا اللي متعاودش السي الحاج (حنا راسو وزاد فرحان) مشا الكوزينة عند مرتو اللي خدامة عند السي الحاج فالطبخ .. السي سمير: زبيدة... (شافت فيه و هيا عينيها حومر بالبكا و كنقطع الخضرة) واتي مالكي جالسة دمعي عليا تم راه غنوض نعطي لباباك شي طحنة باش تبكي نيشان،..هاويييلي غيحمقومي هادو .. زبيدة: وتا سير شرفتي و هترتي ..واش لبنت يالاااه عندها 24 سنة غتزوجها بواحد كبر منك فالعمر و كون كان والد كوراه لكبير فولادو عندو 30عام ...حشومة عليك غتعصب البنت فشبابها مسكينة هىءهىء السي سمير :واش غتسدي داك واد الحار ولا غنشخوك ليك!! ..تي زمي عليا فمك لا يسمعك شي حد !!؟ مالها بنتي غتزوج تبارك الله و تولي هيا مولات هاد الخير كامل ..(بصوت منخفض) وراه غيموت و يخليلي ليها كلشي ماكاين اللي يورت فيه من غير البنت و حنا.. زبيدة: واش باغي تولي فمقام الحاج افتخار ؟! شتك نسيتي راسك عساس وليتي باغي تشد بلاصت مول الشي بالخف؟!! هاداك راه داير بحال العود باااقي غيعيش الدوبل د حياتك ..(قاطعها) واتي سيري راه بنتك غتصفيها ليه غا بلفقصة غيموت قبل ميطلع النهار..سري قلبي عليا...فيناهيا البنت؟ زبيدة:دارتلو براسها .. راهيا فبيتها من نهار قلتها ليها وهيا الكناوية طالعة ليها ..(قاطعها) صافي ديها فخضرتك انا غادي نهضر معاها. خرج من تلكوزينة اللي كانت قد البحر و دخل لواحد تلبيت تما حداه فين كانت جالسة بنتو كتبكي و تعيط بالعاداو...وقالها.. السي سمير: تي مال دلمك جالسة تشهقي عليا هنا؟!! راه غتزوجي بيه هيا غتزوجي بيه...سمعي يا ديك المسرفقة راه ولااااه و درتي هاه ولا هاه تا نكرض لمك دوك الرجلين ونخليك كتزحفي كي تاتا العمية .. هيا بقات ساكتة منطقات بحتى كلمة ساهية و كتبكي ووجها كلو دموع ..خرج باها و جات مها كتسكتها طيب ايها الخاطر و البنت غا جالسة و ساهية ..تا جا الوقت ديال عقد القران .. زبيدة : ابنتي مديريش فراسك هاد الحالة راكي كتقتلي فراسك و كتقتليني معاك....ففف نوضي الله يرضي عليك للحمام راه العدول وصلو و نتي باقة ماوجدتي.. البنت مرفوعة وحالتها لايرثى لها..دخلوها الام و خدامة من الخدامات الاي تما و حسلولها و قادولها و خيا جسد بلا عقل ..لبسوها قفطان بيض و باغة بيضة و مشطو ها شعرها